Diari Oficial de la Generalitat Valenciana


Sumari del DOGV 2812, del 21-08-1996 (1996/839044)

RESOLUCIÓ de 22 de juliol de 1996, de la Direcció General del Secretariat del Govern de la Conselleria de Presidència de la Generalitat Valenciana, per la qual es disposa la publicació del conveni de col·laboració entre el Ministeri per a les Administracions Públiques i la Comunitat Valenciana, per al desenrotllament de plans de formació contínua acollits a l'Acord de Formació Contínua en les Administracions Públiques de 21 de març de 1995.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2812

Data del DOGV
:   21-08-1996

Secció del DOGV
:   ALTRES DISPOSICIONS

Número del document
:   1996/839044


Data del document
:   22-07-1996

Organisme emissor
:   Conselleria de Presidència

Tipus de document
:   Resolució

RESOLUCIó de 22 de juliol de 1996, de la Direcció General del Secretariat del Govern de la Conselleria de Presidència de la Generalitat Valenciana, per la qual es disposa la publicació del conveni de col·laboració entre el Ministeri per a les Administracions Públiques i la Comunitat Valenciana, per al desenrotllament de plans de formació contínua acollits a l'Acord de Formació Contínua en les Administracions Públiques de 21 de març de 1995.   
Subscrit, després de la tramitació reglamentària, entre el Ministeri per a les Administracions Públiques i la Comunitat Valenciana, el dia 17 d'abril de 1996, un conveni de col·laboració per al desenrotllament de plans de formació contínua acollits a l'Acord de Formació Contínua en les Administracions Públiques de 21 de març de 1995, i en compliment del que estableix l'article 8.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Generalitat Valenciana l'esmentat conveni, que ha quedat inscrit en el Registre de Convenis amb el número 0475/96, i que figura com a annex d'aquesta resolució.  
València, 22 de juliol de 1996.- La directora general del Secretariat del Govern.  
Conveni de col·laboració entre el Ministeri per a les Administracions Públiques i la Comunitat Valenciana, per al desenrotllament de plans de formació contínua acollits a l'Acord de Formació Contínua en les Administracions Públiques de 21 de març de 1995.  
Madrid, 17 d'abril de 1996  
Reunits  
D'una banda, el Sr. Joan Lerma Blasco, com a ministre per a les Administracions Públiques i en virtut de la competència conferida per l'Acord del Consell de Ministres de 21 de juliol de 1995, publicat per la Resolució de 31 de juliol de 1995, de la Secretaria d'Estat per a les Administracions Territorials.  
De l'altra, el Sr. José Joaquín Ripoll Serrano, conseller de Presidència de la Generalitat Valenciana, per autorització del Govern Valencià de 16 d'abril de 1996.  
Ambdues parts es reconeixen la plena competència i la capacitat per a signar aquest conveni de col·laboració i   
Exposen  
Primer. L'article 149.1.18 de la Constitució reserva a l'Estat la competència exclusiva sobre les bases de règim jurídic de les administracions públiques, les quals garantiran als administrats un tractament comú.  
D'acord amb això i segons el que estableix l'Estatut d'Autonomia de la Comunitat Valenciana, correspon a la comunitat autònoma, en el marc de la regulació general de l'Estat, el desplegament legislatiu i l'execució en matèria de règim jurídic de l'administració de la comunitat autònoma.  
Segon. Que la Comissió General per a la Formació Contínua, creada per l'acord administració-sindicats del 15 de setembre de 1994, és l'òrgan de composició paritària al qual correspon ordenar la formació contínua en les administracions públiques.  
Aquesta comissió té la competència especial d'acordar la distribució dels fons disponibles per al finançament dels plans de formació contínua.  
Tercer. La disposició addicional 2ª de la Llei de Pressupostos Generals de l'Estat per a 1995, en els termes en què ha sigut prorrogada pel Reial Decret Llei 12/1995, de 28 de desembre, articula el finançament de la formació contínua en les administracions públiques per a l'exercici d'enguany.  
El crèdit corresponent figura en el pressupost de l'Institut Nacional d'Administració Pública.  
Quart. Que la Comissió de Formació Contínua de la Comunitat Valenciana, va aprovar el Pla de Formació Contínua promogut per la Comunitat Valenciana i el remet a la Comissió General per a la Formació Contínua perquè el considere en el marc dels criteris establerts mitjançant l'Acord de Gestió per a 1996.  
Cinquè. Que una vegada aprovat definitivament el Pla de Formació Contínua promogut per la Comunitat Valenciana, d'acord amb allò previst en la lletra d) de l'article 16, capítol V de l'Acord de Formació Contínua en les Administracions Públiques de 21 de març de 1995, aquest pla serà desplegat segons l'establert en l'ordre ministerial per la qual són aprovades les bases reguladores per al desenvolupament dels plans de formació en el marc de l'Acord de Formació Contínua en les Administracions Públiques de 21 de març de 1995 i en aquest conveni de col·laboració.  
Per consegüent, les parts acorden subscriure aquest conveni de col·laboració d'acord amb les següents:  
Clàusules  
Primera. Objecte del conveni  
Aquest conveni té com a objecte d'establir la col·laboració entre el Ministeri per a les Administracions Públiques i la Comunitat Valenciana representada per la Conselleria de Presidència, per al desenvolupament dels plans de formació contínua acollits a l'Acord de Formació Contínua en les Administracions Públiques.  
Segona. àmbit d'aplicació  
L'àmbit del conveni és el de la Comunitat Valenciana i pot afectar els empleats públics que presten els seus serveis en el territori d'aquesta comunitat autònoma, la participació dels quals siga prevista en el pla de formació.  
Tercera  
El Ministeri per a les Administracions Públiques, a través de l'Institut Nacional d'Administració Pública i a càrrec de la dotació pressupostària 99.165.265P.568, transferirà la quantitat corresponent al pla de formació contínua objecte d'aquest conveni a l'entitat promotora designada por la Comunitat Valenciana, que serà destinada al desenvolupament del pla de formació contínua, aprovat d'acord amb allò previst en la lletra d) de l'article 16, capítol V de l'Acord de Formació Contínua en les Administracions Públiques de 21 de març de 1995.  
Quarta  
L'entitat promotora destinarà els fons lliurats per l'Institut Nacional d'Administració Pública a les despeses corresponents a l'execució i desenvolupament de les accions formatives previstes en el pla de formació contínua aprovat.  
Cinquena  
L'entitat promotora a la qual fa referència la clàusula, serà designada pel conseller de la comunitat autònoma que signe aquest conveni.  
Sisena  
El seguiment d'aquest conveni correspon a la Comissió General per a la Formació Contínua, sense perjudici del previst en l'article 17 de l'Acord de Formació Contínua en les Administracions Públiques.  
Setena  
Dels litigis que puguen plantejar-se en l'aplicació i la interpretació d'aquest conveni entendrà la jurisdicció contenciosa administrativa.  
Vuitena  
La Comunitat Valenciana acreditarà la realització de l'activitat d'acord amb allò previst en la Llei General Pressupostària.  
Novena  
Aquest conveni vigirà durant l'exercici pressupostari de 1996.  
I com a prova de conformitat, signen aquest conveni en doble exemplar, un per a cada part, en el lloc i la data susdits.  
El ministre per a les Administracions Públiques, Joan Lerma Blasco.  
El conseller de Presidència de la Generalitat Valenciana, José Joaquín Ripoll Serrano.